Document ID: 32007R1024

РЕГЛАМЕНТ (ЕО) № 1024/2007 НА КОМИСИЯТА
от 3 септември 2007 година
за изменение на Регламент (ЕО) № 409/2007 за замяна на приложения I и II към Регламент (ЕО) № 673/2005 на Съвета за установяване на допълнителни мита върху вноса на някои продукти с произход от Съединените американски щати
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 673/2005 на Съвета от 25 април 2005 г. за установяване на допълнителни мита върху вноса на някои продукти с произход от Съединените американски щати (1), и по-специално член 3 от него,
като има предвид, че:
(1)
С Регламент (ЕО) № 409/2007 на Комисията бяха добавени 32 продукта към списъка от приложение I към Регламент (ЕО) № 673/2005 на Съвета. Вследствие на това вносът на тези продукти с произход от Съединените американски щати започна да се облага с 15 % допълнително мито ad valorem, считано от 1 май 2007 г.
(2)
За да не се накърнят оправданите очаквания на вносителите, следва да се поясни, че стоките, които вече се намират под митнически контрол към датата, от която се прилага Регламент (ЕО) № 409/2007, и чието местоназначение не може да бъде променено, не попадат под действието на настоящото разширение в прилагането на допълнителното мито.
(3)
За да се избегне по-нататъшно забавяне на митническото освобождаване на засегнатите стоки, настоящият регламент следва да влезе в сила от датата на публикуването му.
(4)
Предвидените в настоящия регламент мерки са в съответствие със становището на Комитета по прилагане на ответни мерки в търговията,
ПРИЕ НАСТОЯЩИЯ РЕГЛАМЕНТ:
Член 1
Член 3, параграф 2 от Регламент (ЕО) № 409/2007 се заменя със следния текст:
„Продукти, за които може да се докаже, че вече са на път към Общността или че са на временно складиране в свободна зона или свободен склад, или пък че са под режим с отложено плащане по смисъла на Митническия кодекс на Общността към датата, от която се прилага настоящият регламент, и чието местоназначение не може да бъде променено, няма да се облагат с допълнително мито, при условие че са класифицирани под един от следните кодове по КН (2): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 и 9406 00 11.
Член 2
Настоящият регламент влиза в сила от датата на публикуването му в Официален вестник на Европейския съюз.
Той се прилага от 1 май 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 септември 2007 година.

Labels: 3
15
18